**Мантиқ фани шаклланиши ва тараққиётининг асосий босқичлари**

Қадимги дунёда мантиқ фанининг шаклланиши Қадимги Ҳиндистонда мантиқ илмининг ривожланиши Ҳар бир фан каби мантиқ илми ҳам ўзининг шаклланиш ва ривожланиш тарихига эга. Мантиқка оид дастлабки анъаналар Қадимги Шарқ мамлакатларида, хусусан Ҳиндистон, Хитойда вужудга келди. Уларнинг шаклланишига нотиклик санъати, математика илмининг ривожланиши ва шу кабилар катта таъсир кўрсатди. Шуни айтиш керакки, Қадимги дунёда Арастугача бўлган даврда мантиқ фалсафа таркибида мавжуд бўлган, мустақил фан сифатида шаклланмаган. Қадимги Ҳиндистонда мантиқ илмининг ривожланиши уч даврни ўз ичига олган: 1) илк будда мантиғи (эр.ав.VI – V асрлари); 2) нъяя, вайшешика мактабларининг мантиқий таълимоти (эр. III – V асрлари); 3) будда мантиғининг ривожлаган даври (эр. VI – VIII асрлари). Ҳинд мантиқшунослари баҳс – мунозарада нима исботланади ва қандай исботланаяпти, деган масалани ажратиб кўрсатишган. Улар исботлашнинг элементларини (тезис, асос, мисол, бирхиллик, ҳархиллик, бевосита хиссий қабуллаш, хулоса, авторитет ва шу кабиларни) батафсил таҳлил этганлар Нъяя мактабининг вакиллари ҳулоса чиқариш масаласини ўрганишга катта ҳисса қўшдилар. Шунингдек, улар беш қисмдан иборат силлогизм назариясини яратдилар: 1. Тезис (тепаликда олов бор); 2. Асос (тепаликдан тутин чиқаяпди); 3. Мисол (каерда тутун бўлса, шу ерда олов бор); 4. Шу ҳолатга нисбатан қўллаш (бу тепаликда тутун бор); 5. Ҳулоса (демак, тепаликда олов бор). Қадимги Ҳинд мантиқшунослари Дигнага, Дҳармакирти ва уларнинг шогирдлари томонидан тушунча, ҳукм, айниқса ҳулоса чиқариш билан боғлиқ масалалар кенгроқ, чуқурроқ таҳлил қилинди. Дигнага ҳулоса чиқаришда мантиқий асосга хос бўлган уч хусусиятни кўрсатиб ўтади: мантиқий асос ҳулоса 22 чиқариш объекти билан боғлиқ бўлади, бир турдаги объектлар билан боғлиқ бўлади, ҳар турдаги объектлар билан боғлиқ бўлмайди. Бу ҳулоса чиқаришнинг асосий шартлари бўлиб, уларнинг бузилиши мантиқий хатоларга олиб келади. Дҳармакирти ҳулоса чиқаришнинг «ўзи учун» ва «бошқалар учун» турларини, шунингдек, муҳокамада учрайдиган мантиқий хатоларни батафсил ўрганган.

Қадимги Юнонистонда мантиқ илмининг ривожланиши Қадимги Ҳиндистонда шаклланган мантиқ анъаналари Кадимги Грецияда мантиқ илмининг пайдо бўлишига таъсир кўрсатган. Қадимги грек фалсафасида мантиқ масалалари, дастлаб, Пармениднинг «Табиат тўғрисида» асарида, Элейлик Зеноннинг апорияларида, Гераклит таълимотида у ёки бу даражада кўриб чиқилган. Арастугача бўлган мантиқий таълимотлар ичида Демокритнинг мантиқий таълимоти, Суқротнинг индуктив методи ва Афлотуннинг диалектикаси диққатга сазавордир. Демокрит (эр. ав. 460 – 370) мантиқий таълимотида фикрнинг чинлиги масаласи муҳим ўрин тутади. У кўпроқ индукция ва аналогияни ўрганишга эътибор берад; ҳақиқатни билиш учун якка буюмларни кузатиш, хис қилиш орқали умумлаштириш зарур, деб таъкидлайди. Ҳукмни субъект ва предикатнинг ўзаро алоқасидан иборат, деб таърифлайди. У етарли асос қонунини онтологик асосда тушунтиради. Демокритнинг мантиқий таълимоти кейинчалик Арасту ва Ф. Бэкон таълимотларига сезиларли таъсир кўрсатган. Суқрот (эр.ав. 469 – 399) таълимотига кўра буюмларнинг моҳиятини билиб бўлмайди. Инсон, аввало, ўз – ўзини билиши керак. Билим умумийлик тўғрисидаги тушунчадир. Хақиқатни аниқлаш учун ўзига хос усул даркор. Бу усул воситасида ўрганилаётган буюм ҳақида умумий тушунча ҳосил қилинади ва шу тушунчага асосланиб, буюм ҳақида фикр юритилади. Хақиқатни аниқлаш учун мухолиф фикридаги зиддиятлар ўрганилади. Предмет ҳақидаги тушунчалар зиддиятли бўлса, демак билим юзаки бўлади. Суқрот хақиқатни аниқлашда индукция ва дефинициядан фойдаланишни тавсия этади. Индукция кундалик ҳаётдаги якка мисоллар асосида умумий тушунчаларни ҳосил қилиш усулидир. Дефиниция- баҳс жараёнида тушунчаларни таърифлашдан иборат. Бу усулни Суқрот «майевтика» деб атайди. Афлотун (эр.ав. 427 – 347) устози Суқротнинг, умумий тушунчалар буюмларнинг моҳиятини ифодалайди, деган фикрини қабул қилади. У умумий тушунчаларни буюмлардан ва инсонлардан ажралган мутлоқ ғоялар сифатида талқин қилади, уларни бирламчи деб билади. Суқрот ҳукмни тафаккурнинг асосий элементи деб ҳисоблайди. Ҳукм эга ва кесимнинг, бирлигидан иборат бўлиб, тасдиқ ёки инкор маънони билдиради. Агар ҳукмда бирлашиши мумкин булмаган тушунчалар бирлаштирилса, у хато бўлади. Афлотун ҳукмларини ташкил этувчи тушунчаларни пирамида шаклида тасвирлайди. Пирамиданинг учига эзгулик тушунчасини қўяди. Борлиқ, ўзгариш, сукунат, айният, тафовут тушунчаларини энг универсал тушунчалар, деб 23 таърифлайди. Чин билимга интуиция орқали эришилади, деб ҳисоблаган. Афлотун дефиниция масаласига катта эътибор берган, яқин жинс ва тур белгисини кўрсатиш орқали таьрифлаш усулини, тушунчаларни дихотомик бўлишни билган. Афлотун тўғри тафаккурнинг асосий қонунларини таърифлаб бермаган бўлса ҳам, уларнинг моҳиятини тушунган. Масалан, контрадиктор тушунчалар, ҳукмлар, бир вақтда бир хил муносабатда бир буюмга нисбатан чин бўла олмаслигини таъкидлаган. «Евтидем» диалогидаги «бир нарсанинг ҳам бўлиши, ҳам бўлмаслиги мумкин эмас», деган фикри унинг нозидлик қонунини билганлигидан далолат беради. Мантиқ илмининг шаклланишида Арастунинг ўрни Мантиқ илмининг алоҳида фан сифатида шаклланиши Арастунинг номи билан боғлиқдир. У биринчи бўлиб, мантиқ ўрганадиган масалалар доирасини аниқлаб беради. Арастуниннг «Категориялар», «Талқин ҳақида», «Биринчи Аналитика», «Иккинчи Аналитика», «Софистик раддиялар ҳақида», «Топика» номли асарлари бевосита мантиқ масалаларига бағишланган. Унинг «Риторика», «Поэтика» асарлари ҳам мантиқий таълимотининг муҳим таркибий қисмлари ҳисобланади. «Метафизика», «Рух ҳақида» асарларда эса мантиқ масалалари маълум даражада баён қилинган. Арасту мантиқни «маълум билимлардан номаълум билимларни аниқловчи», «чин фикрни хато фикрдан ажратувчи» фан сифатида таърифлйди. Мантиқнинг вазифаси чин фикрни, хақиқатни аниқлашдир, деб таъкидлайди. Мутафаккир хақиқатнинг мавжудлигини, объектив ҳарактерини эътироф этган холда, «билимларимизнинг вақеаликка мос келиши – хақиқатдир», деб кўрсатади. У ҳақиқатни аниқлашда нозидлик ва учинчиси истисно қонунларига амал қилиш зарурлигини таъкидлайди. Арасту бу қонунларини ҳам онтологик, ҳам гносеологик нуқтаи назардан таърифлайди. Бир вақтда, бир хил муносабатда айни бир предметга нисбатан ўзаро бир – бирини истисно қилувчи фикрларни билдириш мумкин эмаслигини, чунки бу фикрлардан бири чин, бошқаси хато бўлиши ёки ҳар иккиси ҳам хато бўлиши мумкинлигини асослаб беради, ўзаро икки зид фикрнинг бири чин, бошқаси – хато бўлганида, учинчи фикрга ўрин йўқ, эканлигини таъкидлайди. Арасту асарларида тўғри тафаккурнинг айният ва етарли асос конунлари махсус тарзда кўриб чиқилмаган. Лекин мутафаккир асарларининг таҳлили уларда бу қонунларга хос талабларнинг баён қилинганлигини кўрсатади. Арастунинг мантиқий таълимотида ҳулоса чиқариш етакчи ўринни эгаллайди. У тафаккур шакллари бўлган тушунча ва ҳукмни ҳулоса чиқаришнинг таркибий қисмлари сифатида таҳлил қилади. «Руҳ ҳақида» асарида мулоҳазаларни руҳий ҳодиса сифатида текширса, «Метафизика», «Талқин ҳақида» асарларида уни мантиқий шакл сифатида таҳлил қилади. Ҳукм – ақлий анализнинг натижасидир. У ҳукмни апофансис деб атайди. Ҳукм бирор нарсага ниманингдир тааллуқли ёки таллуқли эмаслигини кўрсатиб, чин ёки ёлғон бўлиши мумкин. Ҳар 24 қандай гап ҳам ҳукм бўлмайди. Фақат қатъий фикрларгина ҳукм ҳисобланади. Мутафаккир ҳукмнинг структураси мантиқий эга, мантиқий кесим ва мантиқий боғловчидан иборат бўлади, деб кўрсатади: S – P(S – P эмас). У ҳукмни қуйидагича тилларга ажратади: ҲУКМ ТАСДИК\_\_\_\_\_\_\_\_\_\_МАЗМУНИ БЎЙИЧА\_\_\_\_\_\_\_\_\_ИНКОР УМУМИЙ\_\_\_\_\_\_\_\_\_ҲАЖМИ БЎЙИЧА\_\_\_\_\_\_\_\_\_\_НОАНИҚ ЖУЗЗИЙ ОДДИЙ\_\_\_\_\_\_\_\_МОДАЛЛИГИ БЎЙИЧА\_\_\_\_\_\_\_\_\_ИМКОНИЙ ЗАРУРИЙ

Арасту тушунчаларини ҳукмнинг таркибий қисмлари сифатида таҳлил қилади, умумий ва якка тушунчаларининг муносабатига алоҳида эътибор беради. Якка тушунчалар биринчи мохият инъикоси бўлиб, мазмунан бойдир. Умумий тушунчалар иккинчи мохиятни ифодалайди ва улар мазмунан бой эмас. Умумийлик якка буюмларнинг асосини ташкил этади. Арасту категория (тушунча) ларни қуйдагича классификация қилади: 1) мохият, 2) микдор, 3) сифат, 4) муносабат, 5) ўрин, 6) вақт, 7) ҳолат, 8) эгалик, 9) ҳаракат, 10) сезги. Арастунинг таъкидлашича, субъектларнинг субъекти, яъни предикат бўлолмайдиган субъектлар – биринчи субъстанциядир. Предикатларнинг предикати, яъни охирги предикат – категориядир. Арастуда тушунчалар ҳам онтологик, ҳам граматик, ҳам мантиқий жиҳатларга эга. У «тушунча бирор жинс ёки турга мансуб барча предметларга хос умумийлик бўлиб, предметнинг моҳиятини ифодалайди», - деб айтган. Арасту бевосита ҳулоса чиқаришни алоҳида кўриб чиққан эмас. У силлогизм деганда, мавжуд ҳукмлардан янги ҳукмларни келтириб чиқаришни тушунтиради. Арасту дедуктив, яъни силлогистик ҳулоса чиқаришнинг назарий асосларини ишлаб чиққан. Силлогизм аксиомаси, умумий ва хусусий қоидалари, силлигиозм фигуралари, модуслари, энтимема, эпихейрема, полисиллогизм, сорит каби масалаларни «Биринчи Аналитика» асарида батафсил баён этган. У 1 – фигурани мукаммал, деб билган. Арасту таълимотида ҳулоса чиқариш исботлаш шакли деб ҳисобланади. У исботлашнинг илмий (аподейктик), диалектик, риторик, софистик усулларини таҳлил қилган, эристика – муваффакиятли баҳс юритиш қонун – қоидаларини ишлаб чиққан, пейрастика – мақсадсиз муҳокама юритишининг зарарли эканлигини таъкидлаган. 25 Индуктив исботни дедукцияга нисбатан кучсиз, деб ҳисоблаган. Аналогияни (парадейгма) жузъийликдан жузъийликка борувчи ҳулоса чиқариш, деб кўрсатган. Арасту «Софистик раддиялар ҳақида» номли асарида софистларнинг бахс юритишдан мақсади хақиқатни аниқлаш эмас, балки ракибини маглубиятга учратишдир, деб кўрсатади. У софистик хатоларнинг турларини аниқлаб беради. Булар: а) фикрнинг шакли билан боғлиқ бўлган хатолар; б) фикрнинг мазмуни билан боғлиқ бўлган хатолар. Арастунинг мантиқий талимоти мантиқ илмининг кейинги ривожига катта таъсир этган. Арастудан сўнг мантиқ илми, асосан, стоя мактаби вакиллари, Эпикур, скептиклар таълимотларида ривожлантирилган. Мантиқ илмининг ривожланишида Стоя мактаби файласуфларининг ўрни Стоиклар мактаби вакиллари биринчи бўлиб, «мантиқ» терминини тафаккур ҳақидаги махсус фанни ифодалаш учун қўллашган. Стоиклар ҳам Арасту каби нозидлик қонунини тўғри тафаккурнинг асосий принципи, деб билганлар. Стоиклар мантиғи икки кисмдан иборат бўлган: диалектика ва риторика: диалектика ўз навбатида грамматика ва билиш назариясига бўлинган. Ҳукм масаласида эса, улар катьий ҳукмларни эмас, кўпроқ шартли ҳукмларни таҳлил қилганлар. Улар шартли ҳукмни сабаб ва оқибат боғланишларини акс этирувчи тафаккур шакли деб билганлар. Хулоса чиқаришнинг қўйидаги беш модусини кўрсатганлар: Айтиш мумкинки, стоиклар биринчи бўлиб, мулоҳазалар мантиғига оид фикрларни баён қилганлар. Эпикур (эр.ав. 341 – 270) фалсафада биринчи ўринга билиш назарияси ва мантиқни қўйган, иккинчи ўринда – физика, учинчи ўринда – аҳлоқ бўлган. У туғма ғоялар йўқ, билимларимизнинг манбаи – сезгилардир, сезгиларимиз ёлгон маълумот бермайди, фақат ҳулоса чиқаришдагина инсон хатога йўл қўйиши мумкин, деб таъкидлайди. Эпиккур ҳулоса чиқаришда кўпроқ аналогия ва индукцияга аҳамият берган. Скептицизм вакиллари билиш жараёнининг нисбий ҳарактерини мутлаклаштирганлар, хақиқатни билиб бўлмайди, деганлар. Сезгилар ва тасаввур ўртасидаги тафовутни бўрттириб кўрсатганлар. Уларнинг инсонни хақиқатдан 26 адаштиривчи ҳолатлар ҳақидаги қарашлари этиборга лойик. Биз юқорида кўриб чиққан таълимотлар Қадимги Грецияда мантиқ илмининг шаклланиши ва ривожланиши, бу илмнинг билимлар тизимидан мустахкам ўрин эгаллашида муҳим аҳамиятга эга бўлган, деб ҳулоса чиқаришимизга асос бўлади. Ўрта асрларда мантиқ илмининг таракқиёти IX –XI асрлар Яқин ва Ўрта Шарқда мантиқ илмининг ривожланиши Кадимги Грецияда шаклланган мантиқ илми ўрта асрларда янги мазмун билан бойитилди. Бу, айниқса, мантиқнинг Якин ва ўрта Шарк мамлакатларида, хусусан, ўрта Осиёда ривожланишида яккол кўринади.

VII – XIII асрлага келиб, Якин ва ўрта Шаркда Араб ҳалифалиги вужудга келди, унинг ҳукмрон мафкураси бўлган Ислом дини карор топди, тарихда «мусулмон маданияти» номи билан маълум бўлган маданият шаклланди. Бу янги маданиятнинг шаклланишига Ўрта Осиё ҳалкларининг истеъдодли вакиллари муҳим ҳисса қўшдилар. Бу даврда диний ва дунёвий илмлар катори мантиқ илми ҳам ривожланди. IX – XI асрларда Шарк мамлакатларида, хусусан Ўрта Осиёда фалсафий ва мантиқий таълимотларнинг ривожланишига кадимги ҳинд, юнон мутафаккирлари асарларининг кўплаб таржима қилиниши ижобий таъсир кўрсатди. Шуни алоҳида таъкидлаш зарурки, IX – XI асрлар Якин ва ўрта Шаркда мантиқий таълимотларнинг ривожланишидаги энг самарали давр ҳисобланади. Бу даврда мантиқ илмини ўрганишга бўлган талабнинг ошиши, биринчидан, табиатшунослик фанларининг ривожланиши ва табиий – илмий билимларга бўлган эхтиёжнинг кучайиши билан; иккинчидан, ижтимоий ҳаёт билан боғлиқ бўлган масалаларни тўғри, адолатли ҳал қилишга интилишнинг ортиши билан ва, учинчидан, энг муҳими, тўғри фикр юритишга бўлган талабнинг, чин фикрларни хато фикрлардан ажратиш заруриятининг кучайиши билан изохланади. Таржимонларнинг фаолияти натижасида IX асрга келиб грек мантиғи бутун мусулмон эпистемологияси (билиш назарияси)нинг асоси бўлиб колди. Мантиқни улар баъзан «хунар» ёки «саънат» ва кўпроқ, «илм» деб аташган. Чунки, мантиқ илм сифатида билимларни яратиш, уларни асослаш ва таснифлаш системасини берган. У «хақиқат»ни билиш йўллари ҳақидаги тарихчиларнинг ва мухаддисларнинг баҳсларига, мусулмон ҳуқуқшунослигига ҳам катта таъсир кўрсатган. Шаркда биринчилардан бўлиб мантиқ илми билан шуғулланган, араб – мусулмон дунёсида перипатетизмга йўл очиб берган мутафаккир Ал – Киндийдир. Абу Юсуф Ёкуб ибн Исхок Ал-Киндий (тахм. 800 Басра – 870 Багдод) – араб файласуфи ва олими. У кадимги грек, ҳинд ва форсларнинг фалсафиймантиқий меросини яхши билган, фалсафий атамаларни ишлаб чикишда фаол катнашган ва ўз даврида биринчи бўлиб фанларни таснифлашга уринган. Ал – Киндийнинг дунёкарашида мантиқ илмига оид масалалар алоҳида ўрин 27 эгаллайди. У кадимги юнон мутафаккирлари асарларини таржима қилиб, уларга шархлар ёзган. Ўрта асрларда ёзилган «Ал - Фихрист» номли библиографик асарда (муаллифи ибн Ан – Надим, 995 й вафот этган) Ал – Киндийнинг «Арастунинг ўнта категориялари ҳақида », «Категориялар» даги Арастунинг мақсади ҳақида” номли асарлари тўғрисида маълумот берилади. Ан – Надимнинг таъкидлашича, ал – Киндий «Иккинчи Аналитика » га оид икки трактат ёзган: «Мантиқий исботлашга доир қисқача рисола» ва «Исботлаш ҳақида рисола». Шунингдек, ал – Киндий «Софистларнинг адаштиришларига қарши огоҳлантриш» номли рисоласида Арастунинг «Софистика» сига бўлган муносабатини баён қилади. Ал – Киндийнинг «Шеър санъати ҳақида» номли асари Арастунинг поэтикасига шарҳ сифатида ёзилган. У Арастунинг «Иккинчи аналитика» сини Евклид геометрияси билан солиштириш ғоясини илгари суради. Мантиқий исботлашни тушиниш ва ундан фойдаланиш учун геометрияни ўрганиш зарур, деб ҳисоблайди. Унингча, фақат шундагина, Арастунинг яратган қоидаларини тушуниш мумкин. Ал – Киндий бирорта буюмни исботлашни унинг мавжудлигига, борлигига ишонмасдан туриб бошлаш мумкин эмас, дейди. Унинг фикрича, исботлашнинг мақсади буюмни ташкил этувчи шаклни ўрганишдан иборатдир. Ал – Киндийнинг фалсафий ва мантиқий асарлари, унинг рационалистик йуналишдаги фикрлари Форобий, Ибн Сино, Ибн Рушд, Беруний ва бошқа прогрессив мутафаккирлар дунёқарашининг шаклланишига бевосита таъсир кўрсатди. Унинг асарлари ўрта асрлардаёк Ғарбий Европада кенг шуҳрат козонди.

**IX – XI асрлар Марказий Осиёда мантиқ илмининг ривожланиши**

IX – XI асрларда мантиқ масалари билан астойдил шуғулланган Марказий Осиё мутафаккирларидан Форобий, Ибн Сино, Абу Абдуллох Ал-Хоразмийларни кўрсатиш мумкин. Бу мутафаккирларнинг мантиққа бағишлаб ёзган асарлари, асосан, тўққиз номдан иборат эканлигини ва уларнинг номланиши, кетма – кетлиги бир хил эканлигини кўришимиз мумкин. Бунга сабаб шуки, Арастунинг «Органони»ни ташкил этувчи олтита мантиқий асарларига («Категориялар», «Талкин ҳақида», «Биринчи аналитика», «Иккинчи аналитика», «Топика», «Софистик раддия») сурияликлар унинг «Риторика»си билан «Поэтика»сини қўшдилар. Бундан аввалрок эса, унга Порфирийнинг «Исоғувчи» асари қўшилган эди. Шундай қилиб «Органон» тўққиз асардан иборат бўлган яхлит таълимот сифатида араб файласуфлари томонидан қабул қилинган. Шу асосга кўра Форобий, Ибн Сино, Ал – Хоразмийлар мантиққа оид таълимотларини айнан шундай тартибда ишлаб чикдилар. Ал – Форобийнинг мантиқ илмининг ривожлантиришдаги ўрни Мантиқ масалаларини кенг ва изчил тадкик этган мутафаккир Ал – Форобий (873 - 950) дир. У Сирдарё буйидаги Ўтрор шаҳар-қалъасида, туркий 28 ҳарбий оилада дунёга келди. Бухоро ва Самарканд шаҳарларида билим олди. У кадимги грек, хинд фалсафасини чуқур ўрганди, илмнинг турли соҳаларига оид 160 дан ортиқ турли хажмдаги рисолалар ёзиб қолдирди, умрининг сўнгги кунларини Дамашкда ўтказди. Форобий асарларининг катта қисми фалсафа ва мантиқ илмига оиддир. Форобийда мантиқий билимлар системаси (Исоғувчи) (Кириш), «Мақулот» (Категория), «Ибора» (Ҳукм), «Киёс» (Силлогизм, Биринчи Аналитика), «Бурхон», (Исботлаш, «Иккинчи Аналитика»), Жадал (Диалектика), «Сафсата» (Софистик раддия), «Хитоба» (Риторика), «Шеър» (Поэтика) асарларини ўз ичига олади. Шунингдек, Форобий «Мантиқ илмига кириш» «Ақл ҳақида», «Шартли ҳукмлар», «Силлогизм» каби асарларда мантиқ масалаларини ишлаб чикди. «Илмлар таснифи» асарида ҳам мантиқ илмининг предмети, тузилиши, илмлар системасида тўтган ўрни ва аҳамияти ҳақида фикр юритади. Мутафаккирнинг таъкидлашича, мантиқ санъати интеллектнинг мукаммаллашувига олиб келувчи ва инсонни хақиқат томон йўналтирувчи қонунларнинг мажмуасини ўрганади. Бу қонунлар инсонларни билиш жараёнида турли хато ва адашишлардан сақлайди. Инсон бу қонунлар ёрдамида билимларини текшириб, уларнинг чин ёки хатолигини аниқлаш имконига эга бўлади. Форобийнинг мантиқий таълимоти унинг гносеологик таълимоти билан узвий боғлиқдир. Унингча, фикрлар табиатдаги нарса ва ҳодисаларни сезгилар орқали билиш асосида вужудга келади. икр шакллари ўртасидаги алока, муносабатлар реал муносабатларни ифодалаш жараёнида вужудга келишини таъкидлайди. Мутафаккир мантиқ илмининг тил, грамматика, фалсафа билан ўзаро алокадорлигини кўрсатиб ўтади. У «Фалсафани ўрганишдан аввал нималарни билиш керак» номли рисоласида фалсафий аргументация билан, яъни фалсафий масалаларни асослаш, исботлаш билан танишишдан аввал силлогизмларни, яъни мантиқий ҳулоса чиқариш усулларини билиб олиш зарур, дейди. Форобий, айниқса Арастунинг «Аналитика»сини ўрганиш зарурлигини таъкидлайди. Бу китобларни ўрганиш чин исбот билан хато исботни бир-биридан фарқлашга, мутлако хато бўлган фикр билан бир оз хато бўлган фикрни ажратишга ёрдам беради. Форобий фикрича, силлогизм ва исботлаш усули энг тўғри, ҳақиқатга олиб келувчи усул бўлиб, илм – фан, фалсафа шуларга асосланади. Форобий асосий мантиқий шакллар бўлган тушунча, ҳукм ва уларнинг турлари, ҳулоса чиқариш, силлогизм ва унинг фигуралари, модусларини чуқур таҳлил қилиб, улар тўғрисида изчил таълимот яратди. У тўғри тафаккурлашнинг асосий принциплари: айнанлик, ҳукмларнинг ўзаро зид бўлмаслиги, изчиллиги ҳар қандай ҳулосанинг етарлича асосланганлиги каби муҳим манткий масалаларни ҳам ҳар томонлама ишлаб чикди. Абу Абдуллоҳ ал – Хоразмийнинг мантиқ илмига қўшган хиссаси 29 Форобининг мантиқий таълимоти Якин ва ўрта Шаркда, Марказий Осиёда мантиқ фанининг кейинги ривожига катта таъсир кўрсатди. Хусусан, IX – X асрларда Абу Абдуллох Ал – Хоразмий, Яхъё ибн Али Абу Сулаймон, Абу Хайян кабилар Форобийнинг мантиқ соҳасидаги ғояларини давом эттирдилар. Айниқса, Форобий фалсафаси ва мантиғи «Ихван ас - Сафо» - «Соф биродарлар» нинг таълимотига жуда катта таъсир кўрсатди. Улар ҳам, Форобий каби, «билим – бу билинаётган нарсанинг билувчининг жонидаги образидир», деб таъкидлашган. «Соф биродарлар» нинг «Мактублар»ида, «жон билинаётган нарсаларнинг шаклини сезгилар воситасида, далиллар воситасида, фикрлаш ва кузатиш воситасида қабул қилади», деб ёзилган. Айтиш мумкинки, улар билиш боскичлари ва улар ўртасидаги алокадорликни тўғри тушунишган. X асрга келиб мантиқ илми фалсафий билимларнинг энг муҳим қисмига айланиб колди. Абу Абдуллох Ал – Хоразмий (X аср)нинг «Мафотих – ал – улум» (Илмлар калитлари) асаридаги фанлар классификациясида мантиқ илмига алоҳида ўрин берилиши фикримизнинг далилидир. Абу Абдуллох ал – Хоразмий илмларни «араб» ва «арабча бўлмаган» ларга ажратади. Арабча бўлмаган илмлар қаторига фалсафа, мантиқ, тиббиёт, арифметика, хандаса, илму – нужум, мусиқа, механиқа, кимёлар киради. Хоразмий мантиқ илмига оид масалаларни тўққиз бобда баён қилади. Бобларнинг номланиши Форобий ва Ибн Синоларники кабидир. У мантиқ илми «Исогучи»ни баён этишдан, ўрганишдан бошланиши керак, «Исоғучи» - бу кириш(юнон тилида эйсагоге)дир- деб ёзади. Хоразмий Арасту ғоясини давом эттириб, аниқ нарсаларнинг хоссаларини белгилаш учун «индивидуал» тушунчасини киритади. «Соф биродарлар»нинг мантиқка оид ғояларни ривожлантириб ва уни Арасту фалсафаси руҳига яқинлаштириб, индивид масаласини биринчи ўринга олиб чиқади. «Шахс – индивид мантиқ аҳлида у Зейд, Амр, бу киши, у эшак, от каби маънони англатади, уни шунингдек бирламчи тушунча дейиш ҳам мумкин», - деб ёзади Хоразмий. У бир томондан, араб фалсафасидаги ақл билан тушуниладиган бирламчи, яъни кўпгина объектив бир хил предметлар учун умумий бўлган тушунчаларни, иккинчи томондан, ақл билан тушуниладиган бирламчиларнинг ўзига хос хусусиятларини акс эттирувчи тушунчаларни шарҳлайди. Хоразмийнинг бу масалага оид фикрлари мантиқ илмидаги жинс ва тур тушунчаларга, уларнинг нисбий ҳарактери ва ўзаро муносабатига оиддир. Абу Абдуллох ал – Хоразмий мантиқ масалаларини кўриб чиқишни сўз ва ибораларнинг ўзаро муносабатини таҳлил этишдан бошлайди. Шарқ мантиқшунослари сўзларнинг маъно англатишига кўра уч турини: сўз ўзининг тўлиқ мазмунини англатадиган, сўз ўз мазмунининг бир қисмини англатадиган, сўз ўз мазмунидан келиб чикадиган нарсани англатадиган ҳолатларни фарқлаганлар. Хоразмий ҳам бу масалага муфассал тўхталиб, бу турларни ва уларнинг тушунчалардаги мантиқий маъноларини кўриб ўтади. Бу билан олим 30 Якин ва Ўрта Шарк мантиқшунослари илгари сурган тушунчаларнинг маъно англатиши ҳақидаги таълимотини давом эттиради. Абу Абдуллох ал – Хоразмий, Арасту ва Форобийнинг тафаккур ва тил, мантиқ ва грамматика орасидаги боғлиқлик ғоясини янада ривожлантирди. У мулоҳаза (ҳукм) масаласига алоҳида тўхталиб ўтади. Абу Абдуллох ал – Хоразмий ҳукмнинг модаллиги бўйича лозим бўлган, мумкин бўлган ва ҳақиқий каби уч турга бўлинишига катта эътибор беради ва ўз таълимотида Арасту ғоясининг асосий моҳиятини тўлиқ акс эттиради. Хоразмий ҳулоса чиқариш масалаларига ҳам алоҳида тўхталиб ўтди. У силлогизмни ҳулоса чиқаришнинг энг муҳим кўриниши ва назарий билимларни эгаллашдаги асосий восита, деб билди. У исботлаш ва у билан боғлиқ бўлган масалаларни, диалектика асосларини, шунингдек ўша даврда силлогизм турлари ҳисобланган софистика, риторика ва поэтика билан боғлиқ масалаларнинг ҳар бирини алоҳида бобларда талқин қилди. Умуман олганда, Хоразмий қадимги грек – юнон илғор мантиқий анъаналарини Якин ва Ўрта Шарк ҳамда Марказий Осиё фалсафаси материалларидаги ўзига хос, ажойиб ғоялардан фойдаланиб бойитди ва ривожлантирди. Абу Али Ибн Синонинг мантиқ илмини ривожлантиришдаги ҳиссаси Форобийнинг мантиқ соҳасидаги ишларининг давомчиларидан яна бири, турли илм соҳаларига оид катор асарлар яратган, ўз даврининг дунёга машҳур қомусий олими Абу Али ибн Сино (980 – 1037) дир. У Бухоро якинидаги Афшона шаҳрида туғилди. Бухорода тахсил олиб, шу ерда олим, табиб сифатида шуҳрат қозонди, маълум бир вақт Хоразмда яшади. Ибн Сино 31 ёшида Хоразмни тарк этди. 1037 йили Исфаҳонда вафот этди. Ибн сино 400 дан ортик асарлар муаллифидир. Бу асарлар илмнинг турли соҳаларига оид бўлиб, улардан 150 дан ортиғи фалсафа ва мантиқ масалаларига бағишланган. Булар орасида фалсафа ва мантиқ фанининг барча масалаларини изчил равишда ўз ичига олган асари – «Китоб-аш-шифо» дир. «Китоб-аш-шифо» нинг мантиққа оид қисми 9 бўлакдан иборат бўлиб, уларнинг номланиши ва тартиби Форобийники кабидир. Мутафаккирнинг бу асари мантиқ соҳасидаги барча илмлар асосида вужудга келган бўлиб, унда мантиқка оид масалалар тўлиқ қамраб олинган. Ибн Синонинг «Ишорат ва танбиҳот», «Ан - Нажот», «Донишнома» асарларида ҳам фалсафа ва мантиқка оид масалалар баён этилади. Мутафаккир мантиқ илмини барча илмларнинг муқаддимаси, уларни эгаллашнинг зарур шарти сифатида талқин этади. Ибн Сино «Донишнома» асарида қабул қилинган тартибни бузган холда, аввал мантиқ асосларини, иккинчи ўринда метафизикани, сўнг бошқа фанларни баён қилади. У, асосан Арасту ва Фаробийнинг мантиқий таълимотларини давом этирган бўлсада, кўп масалаларда мустақил йўл тутади. Ибн Сино мантиқ фанини маълум билимлардан номаълум билимларни келтириб чиқариш, уларни бир-биридан фарқ 31 қилиш, чин ва хато билимлар, уларнинг турларини ўрганувчи фан ёки назарий санъатдир, деб таърифлайди. Мантиқ илми объектив оламни билиш учун хизмат қилади, билиш эса реал предметларни, аввало, сезгилар орқали акс эттириш, сўнг аклий, мавхум билишга асосланади. Ибн Сино билиш назаряси ва мантиқ муаммоларини аралаштириб юбормайди, уларни алоҳида-алоҳида баён қилади. Бу жиҳатдан Ибн Синонинг мантиқ фани ҳақидаги таълимоти Арасту яратган мантиқ фанига нисбатан жуда кўп янги маълумотларни беради. Мантиқий масалаларни ўрганишда турли белги ( символ) лардан фойдаланиши ҳам мутаффаккирнинг ютуғи ҳисобланади. Ибн Синонинг мантиққа оид асарларида тафаккур шакллари бўлган тушунча, ҳукм, ҳулоса чиқариш, уларнинг тузилиши, турлари, шунингдек, исботлаш масалалари кенг ва ҳар томонлама таҳлил этилади. У тушунчаларни якка ва умумийга бўлади. Мутафаккирнинг таъкидлашича, мантиқ фани умумий тушунчалар билан шуғулланади. У ҳам, Арасту каби, мавжуд борлиқнинг энг умумий ҳолатларини ифодаловчи ўнта умумий категорияларни мантиқ фанининг ўрганиш доирасига киритади. Тушунчанинг асосий вазифаси ҳукм ва ҳулоса чиқаришни ташкил этиш, уларга асос бўлишдир, деб таъкидлайди. У тушунчаларни таърифлаш ва бўлиш каби мантиқий усулларга ҳам батафсил тўхтаб ўтади. Ҳукм назарияси Ибн Синонинг мантиқ илмида энг катта ўринлардан бирини эгаллайди. У ҳукмларнинг тузилиши, субьект – предикат муносабатларини ҳар томонлама анализ қилади. Ибн Сино оддий ва мураккаб ҳукмларни, уларнинг тузилиши ва турларини батафсил баён қилади. Ибн Синонинг ҳулоса чиқариш назарияси ҳам тушунча ва ҳукм каби чуқур ва изчил ишлаб чиқилган. У дедуктив ҳулоса чиқаришга оид барча масалаларни: силлогизмнинг тузилиши, фигуралари, модуслари, мураккаб силлогизмлар ва уларнинг турлари, силлогизмларни белгилар воситасида ифодалашни батафсил таҳлил қилади. У индуктив ҳулоса чиқариш устида ҳам фикр юритади. Умуман олганда, Ибн Синонинг мантиқий таълимотини мукаммаллиги, мавзусининг кенглиги, ҳажми, талкинининг батафсиллигига кўра ўрта асрлардаги мантиқ илми ривожининг энг юкори даражаси деб баҳолаш мумкин. Ибн Синонинг мантиқий таълимотида унгача бўлган Қадимги ва Ўрта аср мантиқшунослигининг муҳим ютуклари маълум даражада мужассамланган бўлиб, у кейинги даврларда мантиқий таълимотларнинг ривожланишига катта таъсир кўрсатди. Абу Райхон Беруний ва бошқа мутафаккирларнинг мантиқ илмига қўшган ҳиссалари Абу Райхон Беруний мантиқга оид асарлар ёзмаган бўлса ҳам, унинг қонун – қоидаларидан, исботлаш усулларидан илмий – амалий фаолиятида кенг фойдаланган. Берунийнинг буюк хизматларидан бири табиат ва жамиятни билишнинг илмий методини ишлаб чиққанлигидадир. Беруний илмий методининг 32 асосий принциплари «Қадимги ҳалклардан қолган ёдгорликлар» асарида кўрсатиб ўтилан. Булар қуйидагилардан иборат: · ақлни бекорчи фикрлардан тозалаш; · тажрибага асосланиш; · билишни, аввало, предметни ташкил этувчи элементлардан бошлаш; · ҳиссий билишга асосланган дедукциядан фойдаланиш; · мантиқий фикрлаш: анализ қилиш ва умумлаштириш; · кузатиш, таққослаш, қиёслаш орқали ҳақиқатни аниқлаш; · маълум нарсадан номаълум бўлганига, якиндагисидан узоқдагисига қараб фикр юритиш; · узоқ ўтмишни билиш учун предметнинг, ҳодисанинг тарихини ва у ҳақда бошқаларнинг берган маълумотларини ўрганиш. Айтиш мумкинки Беруний Р. Декарт ва Ф. Бэконлардан аввалрок илмий билиш методини яратишнинг зарурлигини таъкидлаган ва унинг асосий қоидаларини, принципларини ишлаб чиққан. Берунийнинг бу масалага оид фикрлари ғарб файласуфлариникига нисбатан кенг қамровлиги билан ажралиб туради. Мантиқ илмининг кейинги даврлардаги ривожи Бахманёр (1065 й.), Ибн Рушд (1126 - 1198), Насриддин Тусий, Фахриддин Розий, Казвиний, Шамсиддин Самаркандий, Тафтазоний (1322 – 1390), Миршариф Журжоний (1340 – 1413) ва бошқаларнинг номи билан боғлиқ . Миршариф Журжоний ҳам Ибн Сино каби мантиқни «билиш ҳақидаги фан» сифатида кўриб ўтади. Унинг таълимотига кўра, мантиқ фани билиш назарияси ҳисобланмайди. Билиш жараёнида биз – тушунча ва мулохазалар орқали янги, ноаниқ нарса ҳақида фикрда эга бўламиз, деб таъкидлайди. У ҳар қандай фикр тузилишига кўра материя ва шаклдан иборат, шунинг учун мантиқий хатолар фикрнинг мазмунига ва шаклига хосдир, деб ёзади. Журжоний фикрича, тушунча бу қандайдир индивидуал нарса ҳисобланади. У, асосан, тушунчаларнинг келиб чикиши ва кўринишига эътиборни қаратади. Тушунчанинг пайдо бўлиши жуда кенг ва катта маънони олади, тушунчанинг кўриниши эса қисқа бўлади. У тушунчани иккига: якка ва умумий тушунчаларга бўлади; якка тушунчанинг ўзидан «ҳақиқий якка» сини танлаб олади. У якка тушунчага таъриф бериб, «якка тушунча – якка предметдан ташкил топган бўлиб, унда фақат шу предметнинг ўзи ҳақидаги фикр баён қилинади», деб таъкидлайди. Журжоний таълимотича, тушунча ва ҳукм ўртасида фарқ бор. Фикрда нимадир тасдикланса ёки инкор этилса, бу ҳукм ҳисобланади. Ҳукм чин, хато бўлиши мумкин. Фикр юритишнинг муҳим босқичларидан бири – бу хулоса чиқариш ҳисобланади, дейди Журжоний. У ҳулоса чиқаришнинг уч турини: силлогизм, индукция, аналогияни ажратади. Силлогизм ҳулоса чиқаришнинг энг асосий кўриниши ҳисобланади. Индукция ва аналогия орқали ҳулоса чиқариш фаразга 33 олиб келади, улар чин билимни бера олмайди. Журжоний силлогизмни Ибн Сино каби иккига бўлади: бирлаштирувчи ва ажратувчи. У мантиқий исботлашга ҳам тўхталиб ўтади. Исботлаш уч хил бўлади: 1) умумийдан яккага қараб исбот қилиш – силлогизм. 2) яккадан умумийликка қараб исбот қилиш – индуктив исботлаш 3) аналогия – бунда яккаликдан – яккаликка қараб исбот қилиш. Журжоний силлогизмнинг структурасини, қоидаларини, фигурларини, модусларини батафсил таҳлил қилади. Шунингдек, мутафаккир мантиқ фанининг турли таълимотларни ўрганишдаги аҳамиятига юқори баҳо берган. Юқоридагилардан келиб чиқиб, айтиш мумкинки, Марказий Осиё мутафаккирлари мантиқ илмининг масалаларини ишлаб чиқишда мустақил ижодий йўл тутдилар. Уларнинг мантиқий таълимотлари Арастуникидан фарқли равишда силлогизмнинг мохияти ва шаклларини анализ қилишдан эмас, балки ҳукм ва силллогизмнинг асосий элементи бўлган тушунчалар табиатини таҳлил қилишдан бошланади. Улар мантиқ илмининг ўрганиш доирасини фақат силлогизмлар билан чегаралаб қўймасдан, унга мавжуд билимлар асосида хақиқатга эришиш йўлларини ўрганувчи фан, деб таъриф бердилар. Улар мураккаб ҳукмларнинг табиатини, тузилишини анализ қилиб, чин билимга эришиш жараёнидаги аҳамиятини таъкидладилар. Уларнинг мураккаб ҳукмларга асосланган гипотетик ҳулоса чиқариш ҳақидаги таълимотлари мантиқ фанига қўшилган муҳим хисса бўлди.